# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Ymateb Llywodraeth Cymru i Adroddiad Blynyddol Comisiynydd Plant Cymru ar gyfer 2022-23**  |
| **DYDDIAD**  | **30 Tachwedd 2023** |
| **GAN** | **Jane Hutt AS, y Gweinidog Cyfiawnder Cymdeithasol a'r Prif Chwip** |

Rwy'n croesawu [adroddiad blynyddol Comisiynydd Plant Cymru ar gyfer 2022-23](https://www.complantcymru.org.uk/wp-content/uploads/2023/10/Adroddiad-Blynyddol-a-Chyfrifon-CPC-2022-23_Terf.pdf), sy'n cynnwys 30 o argymhellion ar draws 17 o feysydd polisi Llywodraeth Cymru.

[Heddiw, rwy'n cyhoeddi ein hymateb i'r argymhellion](https://eur01.safelinks.protection.outlook.com/?url=https%3A%2F%2Fwww.llyw.cymru%2Fadroddiad-blynyddol-comisiynydd-plant-cymru-2022-i-2023-ymateb-llywodraeth-cymru&data=05%7C01%7CEmma.Toshack%40gov.wales%7C8aa761e1c51948a4959208dbf195dae3%7Ca2cc36c592804ae78887d06dab89216b%7C0%7C0%7C638369398139194952%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=kSDmwOIsOZFvhELyf191c7Zed4%2BlzTmMnEv%2FbwmQGXU%3D&reserved=0).

Mae'r adroddiad blynyddol yn adlewyrchu'r camau a gymerwyd gan y Comisiynydd i ddiogelu a hyrwyddo hawliau plant yn ystod y flwyddyn ddiwethaf ac yn tynnu sylw at yr ystod o waith rydym ni yn Llywodraeth Cymru yn ei wneud i gefnogi ein plant a’n pobl ifanc.

Trafodwyd yr adroddiad yn y Cyfarfod Llawn ar 17 Hydref a hoffwn ddiolch i Aelodau'r Senedd am eu cyfraniadau ystyriol i'r ddadl. Rydym wedi'u hystyried wrth lunio'r ymateb.

Mae'r ymateb hwn yn tanlinellu ein hymrwymiad parhaus i ddiogelu hawliau plant yng Nghymru. Mae rôl annibynnol y Comisiynydd yn hanfodol o ran dwyn Llywodraeth Cymru i gyfrif, a byddwn yn parhau i weithio gyda hi er budd pob plentyn a pherson ifanc yng Nghymru.